حجت الاسلام مقصود علی ڈومکی :

حضرت آیت اللہ خامنہ ای نے ہر محاذ پر شیطان بزرگ امریکہ کو رسوا کیا ہے

مجلس وحدت مسلمین پاکستان کے مرکزی ترجمان نے کہا کہ بے ضمیر عرب حکمرانوں نے قبلہ اول کو بیچنے کا جو منصوبہ بنایا ہے وہ غیور مسلمانوں کے ہاتھوں شکست سے دوچار ہوگا۔

خبر کا کوڈ: ۴۴۰۶۸۹

تاریخ: ۲۹ شهريور ۲۰۱۹ - ۱۹:۵۷

رسا نیوز ایجنسی کی رپورٹ کے مطابق مجلس وحدت مسلمین پاکستان کے مرکزی ترجمان حجت الاسلام مقصود علی ڈومکی نےمرکزی امام بارگاہ جیکب آباد میں خطاب کرتے ہوئے کہا کہ رہبر معظم انقلاب اسلامی حضرت آیت اللہ سید علی خامنہ ای کروڑوں انسانوں کے محبوب رہنما ہیں۔

انہوں نے بیان کیا : حضرت آیت اللہ خامنہ ای نے ہر محاذ پر شیطان بزرگ امریکہ کو رسوا کیا ہے۔ آج امریکہ کے تمام شیطانی منصوبے ناکامی کا شکار ہیں۔ ان شاء اللہ تعالی صدی کی ڈیل نامی شیطانی منصوبہ بھی ناکام ہوگا۔

انہوں نے تاکید کی ہے کہ بے ضمیر عرب حکمرانوں نے قبلہ اول کو بیچنے کا جو منصوبہ بنایا ہے وہ غیور مسلمانوں کے ہاتھوں شکست سے دوچار ہوگا۔